केजरीवाल ने कहा कि दिल्ली में आम आदमी पार्टी की सरकार जब पूर्ण राज्य न होते हुए भी बिजली-पानी , स्वास्थ्य -शिक्षा के क्षेत्र में क्रांति ला सकती है तो हरियाणा में मनोहर सरकार क्यों नही ला सकती है। उन्होंने कहा कि भाजपा धर्म के नाम पर सिर्फ दिखावा कर रही है। केजरीवाल ने कहा कि दिल्ली की आप सरकार ने राजनीति व धर्म से ऊपर उठ कर दिल्ली में कावड़ियों के लिए बाकायदा सरकारी शिविरों का आयोजन किया है जबकि हरियाणा की भाजपा सरकार ने गंगाजल लेकर आ रहे आप कार्यकर्ताओं का अपमान करने का काम किया है। जिससे मनोहर पाप के भागीदार बने हैं। आप के प्रदेशाध्यक्ष नवीन जय¨हद के नेतृत्व में आप कार्यकर्ताओं ने हरियाणा के विकास, खुशहाली एवं शांति की कामना करते हुए यह यात्रा निकाली थी। दिल्ली के विकास माडल पर हरियाणा में लड़ेंगे चुनाव